Diari Oficial de la Generalitat Valenciana


Sumari del DOGV 6424, del 24-12-2010 (2010/13799)

RESOLUCIÓ de 29 de novembre de 2010, de la Conselleria d'Educació, per la qual s'autoritzen els projectes dels centres incorporats al programa experimental d'orientació professional durant el curs 2010-2011.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6424

Data del DOGV
:   24-12-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/13984


Data del document
:   29-11-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 29 de novembre de 2010, de la Conselleria d'Educació, per la qual s'autoritzen els projectes dels centres incorporats al programa experimental d'orientació professional durant el curs 2010-2011. [2010/13805]  
Per Resolució de 6 de juliol de 2010, de la Conselleria d'Educació (DOCV núm. 6331 de 12.08.2010) es va autoritzar un programa experimental d'orientació professional en Instituts d'Educació Secundària per a alumnat que finalitza l'educació bàsica durant el curs 2010-2011. El present programa experimental s'inscriu en el marc del Conveni subscrit entre la Generalitat Valenciana i el Ministeri d'Educació, per al desplegament de La Llei Orgànica, 2/2006, de 3 de maig d'Educació.  
El programa pretén posar en pràctica accions que afavorisquen en l'alumnat una formació més completa i profunda, que li faça conéixer i valorar un nombre més gran d'opcions formatives i professionals, motivar futurs aprenentatges, millorar la seua inserció professional, desenrotllar una identitat professional amb una major capacitat d'adaptació als canvis productius i afavorir noves expectatives emprenedores. Així com, fomentar fórmules innovadores que ajuden a l'alumnat en la presa de decisions que ha de realitzar en concloure l'educació bàsica per a poder elaborar el seu pla de desenrotllament personal posterior.  
Una vegada valorats els projectes per la comissió establida a este efecte i atenent a l'informe elevat a la directora general d'Avaluació, Innovació i Qualitat Educativa i de la Formació Professional, es fa necessària l'aprovació definitiva dels dits projectes, així com algunes mesures de coordinació i suport als centres.   
Per tot això, i en virtut de les competències que atribuïdes per la disposició addicional única de la Resolució de 6 de juliol de 2010, de la Conselleria d'Educació, per la qual es convoca i regula el funcionament del programa experimental d'orientació professional en instituts d'Educació Secundària, per a alumnat que finalitza l'educació bàsica durant el curs 2010-2011, resol:  
Primer. Autorització dels projectes  
Autoritzar, durant el curs 2010-2011, la posada en funcionament dels projectes integrats en el programa experimental d'orientació professional en Educació Secundària Obligatòria per a l'alumnat que finalitze l'educació bàsica, així com les ajudes econòmiques corresponents per a portar-los a terme en els centres educatius que s'especifiquen en l'annex I. En l'annex II s'especifiquen els exclosos i la causa de la seua exclusió.  
Segon. Realització dels projectes  
1. Els centres autoritzats es comprometen a realitzar els projectes aprovats en aquesta resolució segons els objectius, criteris organitzatius, metodològics i didàctics arreplegats en la Resolució 6 de juliol de 2010 (DOCV núm. 6331 de 12.08.2010).  
2. En el cas que algun centre desitge renunciar a la posada en pràctica del projecte aprovat, haurà de comunicar-ho per escrit a la Direcció General d'Avaluació, Innovació, Qualitat Educativa i de la Formació Professional en el termini de quinze dies des de la publicació de la present resolució.  
Tercer. Avaluació  
1. La comissió de valoració, seguiment i avaluació dels projectes constituïda segons la Resolució de 6 de juliol de 2010, realitzarà el seguiment de la posada en pràctica dels projectes a través de visites durant la realització de les accions i l'enviament de qüestionaris d'avaluació parcial.   
2. La comissió remetrà als centres participants un model de memòria així com uns qüestionaris d'avaluació final, que hauran de ser omplits i remesos a la Direcció General d'Avaluació Innovació i Qualitat Educativa i de la Formació Professional de la Conselleria d'Educació amb anterioritat al termini màxim fixat en la comunicació del seu enviament.   
3. La comissió, una vegada realitzat l'estudi de les dades rebudes, elevarà informe final de l'avaluació programa experimental d'orientació professional a la Direcció General d'Avaluació Innovació i Qualitat Educativa i de la Formació Professional.  
Quart. Inspecció  
La Inspecció d'Educació supervisarà, dins de les seues competències, el funcionament correcte d'aquests projectes. Per a això, la comissió de valoració, seguiment i avaluació remetrà una còpia dels projectes aprovats a les direccions territorials d'Educació corresponents.  
Quint. Finançament  
1. La Conselleria d'Educació, a través de la Direcció General d'Avaluació, Innovació, Qualitat Educativa i de la Formació Professional, ingressarà als centres les quantitats contingudes en l'annex I per a dur a terme els projectes aprovats durant el curs 2010-2011. Les dites quantitats aniran a càrrec de l'aplicació pressupostària 72.44.235R.769 corresponent a l'aportació del Ministeri d'Educació i de l'aplicació pressupostària 02.82.09.689.87.6 corresponent a la Generalitat Valenciana, per un import global màxim de 120.000 euros.  
2. L'objectiu d'aquesta assignació econòmica, serà la de finançar les despeses, que de forma total o parcial, comporten la realització de les accions proposades de conformitat amb les modalitats del programa i les activitats obligatòries establides en la base quarta punts 5 i 6 l'annex III de la Resolució de 6 de juliol de 2010.  
3. En el cas que algun centre renuncie dins del termini i la forma escaient a la realització i posada en pràctica del seu projecte, li serà anul·lada l'assignació econòmica atorgada.  
DISPOSICIÓ FINAL  
Única   
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 29 de novembre de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.  
Annex I / Anexo I  
Projectes admesos / Proyectos admitidos  
  
Annex II / Anexo II  
Projectes exclosos / Proyectos excluidos  
Centre CAES d'ESO Nazaret d'Alacant per no complir l'apartat segon punt 1de la Resolució de 6 de juliol de 2010/ Centro CAES de ESO Nazaret de Alicante por no cumplir el apartado segundo punto 1 de la Resolución de 6 de julio de 2010.  
IES Rafal d'Alacant per no complir l'apartat tercer punt 2 de la Resolució de 6 de juliol de 2010 /  
IES Rafal de Alicante por no cumplir el apartado tercero punto 2 de la Resolución de 6 de julio de 2010.